钦定古今图书集成/明伦汇编/氏族典/第096卷 > 苏友龙
## 钦定古今图书集成/明伦汇编/氏族典/第096卷 > 苏友龙

按《金华府志》：“友龙，字伯夔，迟之孙也。尝学经于许谦，
以才推择，充府吏，入闽海为差。奏汀寇谋袭临漳，遣
友龙督长吏为备，击贼，获其首祸者。再转浙江行省
书吏，满考谒选，擢授萧山尹。会岁俭，弛湘湖之禁以
利民不足，启常平仓以赈饥者。改本路总管府经历，
不上。转行枢密院照磨，升行省都事。怨家告友龙长”
子仕闽，坐徙滁阳，遇赦还，卒于家。